User talk:Rakhi Kalai

″आचार्य धर्मराजध्वरिन्द्रः″

अद्वैतवेदान्दजगति नव्याद्वैतवेदान्तकाररूपेणाचार्यः धर्मराजध्वरीन्द्रः सुप्रसिद्धः । आचार्यस्यास्य समयः सप्तदशशतकस्य प्रथमचरणमिति ज्ञायते । एतेषां जन्मस्थानं तामिलनाडुप्रान्तस्य तञ्चवरमण्डलान्तर्गतः कण्डुमणिक्कमिति अनुमीयते । अस्याचार्यस्य गुरवः परमाद्वैतिनः भेदाधिक्कारादिग्रन्थस्य प्रणेतारः आचार्याः नृसिंहाश्रमाः अभूवन् ।केचन विद्वांसः नृसिहाश्रमः परमगुरुस्तथा वेङ्कटनाथः गुरुश्चास्तामिति मतं प्रयच्छन्ति । श्रीधर्मराजाध्वरीन्द्रेण आचार्य नृसिंहाश्रमं परमगुरुरिति तथा श्रीमद्वेङ्कटनाथं गुरुरिति विशेषणं प्रदत्तम् । अतः अनयोः समयः षोडशशतकमितिविचार्य धर्मराजाध्वरीन्द्रस्य समयः सप्तदशशतकस्य प्रथमार्धमित्यनुमीयते । आचार्यधर्मराजाध्वरीन्द्रः न केवलं वेदान्तशास्त्रमर्मज्ञः आसीत् अपि तु सम्पूर्ण नव्यप्राचीनन्यायशास्त्रस्य मर्मज्ञः विद्वांन् आसीत् । एतेन गङ्गेशोपाध्यायेन कृतस्य न्यायचिन्तामणि इति ग्रन्थस्योपरि दशटाकाविभञ्जिनी तत्त्वचूडामणि इति विद्वन्मनेरमा इति काचिदभिनवटीका विरचिता किञ्च अद्वैतवेदान्तसाहित्ये सम्पूर्णनव्यन्यायशैल्या विरचिता वेदान्तपरिभाषाः इति । यत्र प्रप्रथमा टीका धर्मराजाध्वरीन्द्रस्य पुत्रेण आचार्यरामकृष्णेन वेदान्तपरिभाषायाः उपरि शिखामणि इति काचिद्विलक्षणा टीका कृता । अपि च मणिप्रथा, परिभाषाभूषण, अर्थदीपिका इत्यादयः सुप्रसिद्धाः टीकाः भवन्ति । वेदान्तपरिभाषा प्रायतः अद्वैतवेदान्तप्रकरणग्रन्थेषु प्रथमतया आविष्कृत । यत्र प्रमाणानां विषये सम्यक्तया विचारः कृतो वर्त्तते । किञ्च नव्यन्यायादिषु प्रथिता प्रमाणप्रक्रिया अत्र उदाहृत्य अद्वैतवेदान्तदिशा यथार्थरूपेण उपस्थापिता । अष्टसु परिच्छेदेषु वेष्टितोऽयं ग्रन्थविशेषः शङ्करवेदान्ते एकं नूतनपरिचयमाविष्करोति । ग्रन्थस्यास्य भाषा हौली चात्यन्तं सुस्पष्टा सरला चास्ति । अतः ग्रन्थकारस्य परिचयः शाङ्करवेदान्ते सर्वोच्चं स्थानं भजते इति नात्र विसंवादः ।